*Az Egyesült Királyságl határain használt leggyakoribb kifejezések valamint*

*rövidítések jelentése és ahol a sofőrök számára fontos lehet, a kiejtésük*

UK – *jú-kéj* - United Kingdom – Egyesült Királyság - Anglia, Skócia, Wales és Észak – Írország

GB - *dzsí-bí* - Great Britain – Nagy-Britannia – Anglia, Skócia, Wales

EU – *í-jú* – European Union, az Európai Únió

Landbridge szállítás– *lendbridzs* – az EUból Nagy Britannia területén át közúton való vámáru szállítása a továbbra is EU vámjogszabályok alapján működő Észak – Írországba

HMRC – *écs-em-ár-szí* - Her Majesty’s Revenue and Customs – az angol vámigazgatás rövidített neve

DEFRA – *defra* - Department of Environment, Food and Rural Affairs – Környezetvédelmi, Élelmiszeripari és Vidéki ügyek minisztériuma, kb. az angol agrárminisztérium

DVSA – dí-ví-esz-éj - Driver and Vehicle Standard Agency – a sofőröket és a járműbiztonságot ellenőrző angol hatóság

SPS áruk – *esz-pí-esz* – Sanitary- and Phytosanitary – állat- és növényegészségügyi rendeletek alá tartozó áruk

Phytosanitary, Phyto – *fitoszanitari, fito* – Növényegészségügyi, növényes

Customs and Excise – vám és jövedék

Border Control – Határőrség

BCP – *bí-szí-pí* - Border Control Point – Határellenőrző pont – a növény- és állatos áruknak külön kijelölt helyszínek

IBF – *áj-bí-ef -* Inland Border Facility – Belterületi Határellenőrző Létesítmény, magyarul kb. vámudvar, ahol a vám- és egyéb ellenőrzéseket a hatóságok elvégzik

CHIEF – csíf – Customs Handling Import & Export Freight – az angol vámigazgatás informatikai rendszere, az angol CDPS

CSP – *szí-esz-pí* – Community System Providers – Olyan vállalkozások, akiknek közvetlen adatkapcsolata van az angol vámigazgatás informatikai rendszerével, a CHIEF-el

ENS – í-en-esz – Entry Summary Declaration – BEGYA, Belépéskori Gyűjtő Árunyilatkozat

( **Figyelem!!**Ugyanezt jelentheti a „**Safety and Security Declaration”** on Entry / on Exit – „**Biztonsági és védelmi nyilatkozat”** be- vagy ki lépéskor - BEGYA, KIGYA, Be-kilépéskori Gyűjtő Árunyilatkozat, néha ezzel a terminológiával is említik pl. az ENS-t !!

Exit Summary Declaration – KIGYA, Kilépéskori Gyűjtő Árunyilatkozat

TAD – *tad* - Transit Accompanying Document – T okmány, tranzit okmány, tranzit EV

EAD – *í-é-dí* - Export Accompanying Document – Kiviteli Kísérő Okmány, KKO, Export EV, Ex papír, export EV

SAD – *esz-é-dí* – Single Adminisitrative Document – Egységes Vámárunyilatkozat, EV, az EU vámokmány régi neve, lehet Export, Import, Tranzit

CTC – *szí-tí-szí* – Common Tranzit Convention – Egységes Árutovábbítási Egyezmény , Tranzitegyezmény, T egyezmény

NCTS – en-szí-tí-esz – New Computerised Transit System – NCTS, az Egységes Árutovábbítási Egyezmény elektronikus üzenet-küldő rendszere. FIGYELEM!! Az angol speditőrök előszeretettel használják az NCTS betűszót a T okmányra is!!

GVMS – *dzsí-ví-em-esz* – Goods Vehicle Movement Service – az új angol „okoshatár” rendszer

GMR - *dzsí-em-ár* - "áruk mozgási referenciája" – a GVMS rendszer által létrehozott egyetlen szállítmány azonosítószám, ami ’boríték’-ként, vagy fuvarköntösként működik. Elektronikusan ez alá a szám alá kell feltölteni minden vám- fuvarozási és hivatalos okmányadatot ill. információt.

MRN – *em-ár-en* – Movement Reference Number – Áruazonosító-szám, hivatkozási szám. Lehet pl. kiviteli – KKO azonosító, vagy T okmány azonosítószám is, az adott vámokmány jobb felső sarkában lévő vonalkód alatti hosszú számsor

Government Gateway ID – Kormányzati ügyfélkapu azonosító

GB EORI – *dzsí-bí EORI* – minden határrendszer használatához szükséges ANGOL EORI szám, EU-s fuvarosoknak és gazdálkodóknak is kell!!

EU EORI – *í-jú EORI* – minden külkereskedő EUs cégnek szükséges vámigazgatási azonosítószám ( régen VPID )

S&S GB – *esz-end-esz GB-* Safety and Security GB - a belépéskori gyűjtő árunyilatkozat

(BEGYA ) beadásának angol online IT rendszere

Carrier – *kerrier* – szó szerint szállítót jelent, a logisztikai szaknyelvben egységesen használják a Brit szigetekre való átkelésre használt bármilyen hajóstársaságra és a Csalagút üzemeltetőjére

Embark – *embark* - beszáll , behajt az átkelési járműbe, „behajózik” – de jelenti a csalagút vonatra való felszállást is

Disembark – *diszembark* - leszáll, lehajt ugyanerről

Port – port – kikötő

Short Straits – „Keskeny Szoros” - a Dover - i / Calais-i szoros általános, mindkét ’oldal’ által használható neve, de használják csak a Dover /Calais-i kikötők és az Eurotunnel bejáratokat leíró közös elnevezésként is.

Empty, returnable packaging – üres csomagolóanyag, göngyöleg

VAT – *ví-é-tí* – Value Added Tax – Általános Forgalmi Adó, ÁFA

PVA – pí-ví-éj – Postponed VAT Accounting – Késleltetett ÁFA fizetés

BDPG – *bí-dí-pí-dzsí* – Border Delivery Protocol Group - "határ- és eljárások végrehajtó csoport"- közvetlenül a kabinetirodához tartozó angol államigazgatási szerv az új határeljárások kidolgozására, bevezetésére és tesztelésére

BEIS - Department for Business, Energy & Industrial Strategy – Üzleti, engergiaipari és ipar-stratégiai minisztérium – a piaci szabványokkal foglalkozó angol államigazgatási szerv

# IPAFFS - Import of Products, Animals, Food and Feed system – Állati, növényi és élelmiszeripari termékek angliai regisztrációjára használt államigazgatási IT rendszer, az angol importőrök használják, UK letelepedettnek kell lenni a regisztrációhoz

PEACH – Procedure for Electronic Application for Certificates from the Horticultural Marketing Inspectorate -angol állatos/növényes bizonyítványok kiállításához használt online rendszer

CHED – Common Health Entry Document – Egységes Egészségügyi Bizonyítvány növényeü/állateü szabályozás alá eső árukra

EHC – Export Health Certificate – Export egészségügyi bizonyítvány növényes/állatos termékre

POAO – Products of Animal Origin – állati erdetű termékek

UKCA - ju-ké-szí-éj - UK Conformity Assessed – ’ UK megfelelőség ellenőrizve ’ – a CE termékjelzés angol megfelelője

CFSP-EIDR – Customs Freight Simplified Procedure – Entry Into Declarants Record – Egyszerűsített vámeljárás – a Nyilatkozattévő nyilvántartásába történő bejegyzéssel